Konsepplan vir SAL uitgelek | Netwerk24
In O-Kaap is kroeks die Covid-wenners
Die Oos-Kaap het op een na die meeste aktiewe Covid-19-gevalle in Suid-Afrika, maar kan ook die "episentrum" van korrupsie met Covid-19-hulpgeld wees.
Vyf dood in kerk-drama
Minstens vyf mense is dood in 'n gyseldrama wat hom Saterdag by 'n kerk aan die Wes-Rand afgespeel het.
22 800 betaal al inperking-boetes
Meer as 270 000 mense is tot dusver in Suid-Afrika in hegtenis geneem omdat hulle die inperkingsregulasies na bewering oortree het.
Virus-slag tref Leeus: 4 positief
'n Leeus-speler en drie ander persone verbonde aan die Leeus is die afgelope week positief getoets vir die koronavirus.
Ma haas Willie hospitaal toe ná ondraaglike pyn
Die Wêreldbeker-wenner Willie le Roux moes die week 'n onverwagse blindederm-operasie in Somerset-Wes se Mediclinic ondergaan nadat hy 'n erge maagpyn gehad het.
Dok: 'Gevaar te groot vir rugby om te begin'
Enige vorm van rugby voor September sal die welsyn van spelers in gevaar stel, sê dr. Jan Marais, mediese dokter en voorsitter van die Griffons Maatskappy.
Dié uitspraak kan lei tot toename in likwidasies
Die uitspraak van die arbeidsappèlhof wat 'n sakereddingsplan as voorvereiste stel vir afleggings, kan lei tot 'n toename in likwidasies, sê sakereddingspraktisyns.
Rykstes word al hoe ryker
Die wêreld het nou 24 miljoen dollarmiljoenêrs, volgens die Boston Consulting Group se jongste verslag oor globale private rykdom.
Covid-19 druk 15% na eerste e-kopies
Die Covid-19-pandemie het talle Suid-Afrikaners wat aanvanklik skrikkerig was vir aanlyn inkopies, die sprong laat maak om meer van hul benodigdhede aanlyn aan te skaf.
Nuut op die rak: Berigte uit die binneland
'n Troppie nuwe memoires wat aanstons in die winkels land, beloof om nuuskierige lesers tot in die binnekamer van 'n paar bekendes te neem.
'n Manlike blik op #MeToo
Hans du Plessis se nuwe roman is goeie, gewilde prosa wat in gesprek tree met al die vroueskrywers wat die afgelope paar jaar vrouemolestering en alles wat daarmee gepaard gaan, beskryf én oopgemaak het, meen Joan Hambidge.
Nuut op die rak: Jeugromans met murg in die pype
Dié vyf nuwe Afrikaanse jeugromans beloof om jonger lesers vir 'n wyle aan iets anders as hul foon vasgenael te hou!
Konsepplan vir SAL uitgelek
Deur Francois Williams 01 Junie 2020 12:00
Terwyl binnelandse lugdienste gereedmaak vir 'n stelselmatige hervatting van vlugte tussen Kaapstad, Johannesburg en Durban, het 'n konsepreddingsplan vir die Suid-Afrikaanse Lugdiens (SAL) uitgelek.
'n SAL-passasiersvliegtuig pas nadat dit op die Kaapstad Internasionale Lughawe geland het.Foto: Reuters
Die plan, wat aan die DA uitgelek is, wys die sakereddingspraktisyns wil nog R4,6 miljard van die regering hê om die plan te laat werk, en dat sowat 2 200 SAL-werknemers hul werk kan verloor.
Die totale reddingsboei om die plan te laat werk is R21 miljard, wat die R16,4 miljard insluit wat reeds in Februarie se begroting aangekondig is om al die historiese skuld van die SAL se balansstaat af te vee.
Daar was reeds onderhandelings met drie entiteite wat as strategiese ekwiteitsvennote van die SAL kan optree, blyk dit uit die dokument. Een van dié partye stel egter nie in 'n aandeelbelang in die SAL belang nie, maar stel 'n alliansie-ooreenkoms voor waardeur die SAL groter passasiersvolumes kry danksy insluiting in die betrokke party se netwerk.
Dit blyk dié konsepplan is Sondag met 'n werknemerskomitee van die SAL gedeel as deel van die sakereddingspraktisyns se konsultering met belanghebbers. Dit het daarna in die hande van Alf Lees, DA-lid van die parlement se staande komitee oor openbare rekeninge, beland wat dit openbaar gemaak het.
Les Matuson en Siviwe Dongwana, sakereddingspraktisyns van die SAL, het Maandag beklemtoon dit is nog net 'n konsepplan. Die vertroulike konsepplan is vir besprekingsdoeleindes met die SAL se krediteure- en werknemerkomitees gedeel Dit was nie bedoel om aan enigiemand anders gegee te word nie, het hulle gesê.Hulle wou dus nie daarop kommentaar lewer nie, want daar moet nog ooreenstemming en kommentaar verkry word van al die belanghebbers.Hulle het aangedui hulle het uitstel gekry tot 8 Junie om die finale plan aan die regering voor te lê.
Hoogtepunte uit die plan:
'n Nuwe beheermaatskappy word voorgestel waarin 'n herstruktureerde SAL, Mango, Airchefs, SAA City Centre en SAL Tegnies gehuisves word.
R2 miljard word gevra as nuwe bedryfskapitaal om die lugdiens aan die gang te kry nadat die Covid-19-verwante reisverbod opgehef is.
R2 miljard word gevra vir die koste om afleggingspakkette aan werknemers te gee, afhangende van hoeveel werknemers afgelê moet word.
Die plan raam dat sowat 48% van die SAL se personeel afgelê sal moet word. Dit sal die SAL se personeelkorps met sowat 2 200 tot net meer as 2 500 laat krimp.
Die risiko's vir die sukses van die reddingsplan sluit in presies hoe die lugdiensmark herstel ná die Covid-19-pandemie.
Die plan verwag 'n verlies van R8,1 miljard in die eerste jaar vir die nuwe SAL, wat krimp na R7,5 miljard in die tweede jaar en R4,3 miljard in die derde jaar.
Die plan sit uiteen hoe die nuwe SAL sy lenings aan die groot banke asook die Ontwikkelingsbank van Suider-Afrika oor die volgende paar jaar kan terugbetaal.
As die SAL gelikwideer moes word teen einde Oktober verlede jaar, sou krediteure niks kry nie, volgens berekeninge van die ouditgroep PwC.
Hoewel die sakeredders waarsku dat 'n likwidasie die personeel en krediteure van die SAL in 'n slegter posisie sal plaas, meen Lees steeds die reddingsplan behoort nie ernstig oorweeg te word nie. Hy meen steeds die enigste geloofwaardige opsie is om vir likwidasie aansoek te doen.
Meer oor: Siviwe Dongwana | Alf Lees | Les Matuson | Suid-Afrikaanse Lugdiens | Sakeredding | Reddingsboei